=== Fra stilstand til fremgang ===
I 1970'erne og 1980'erne mærkede man ikke så meget til DMJU. I 1975-1976 blev de dog involveret i en debat i ''Signalposten'' om produktion og salg af løsdele til folk, der byggede selv i skala 0. Nogle klubber købte og producerede godt nok selv løsdele, men de var ikke nødvendigvis interesseret i at sælge til udenforstående. Hans Gerner Christiansen fra Odense Model Jernbane Klub foreslog så, at DMJU kunne sørge for samarbejde om det. DMJU's formand E. Beyer oplyste dog, at de ikke umiddelbart kunne hjælpe, da bestyrelsen boede spredt, og [[budget]]tet kun rakte til at udsende medlemslister.<ref>''Fra sidegangen'', [https://www.signalposten.dk/download/SP_1975_6.pdf Signalposten 6/1975], s. 236-237.</ref> Jørgen Henneke fra Jydsk Model Jernbane Klub fortalte, at DMJU ikke havde indgået i deres tanker, da de oprettede en indkøbsafdeling, da unionen nærmest blev opfattet som noget med kongresser i fjerne egne og normer om hjul. Torben Bejerholm var bekymret og spurgte om, hvad man skulle med DMJU, når de ikke formidlede samarbejde klubberne imellem.<ref>''Fra sidegangen'', [https://www.signalposten.dk/download/SP_1976_1.pdf Signalposten 1/1976], s. 56-58.</ref> Erik Juul-Pedersen svarede, at skulle der etableres en fælles indkøbsafdeling eller afholdes arrangementer, var der op til klubmedlemmerne selv at gøre noget, for DMJU havde intet personale, der kunne gøre det.<ref>''Fra sidegangen'', [https://www.signalposten.dk/download/SP_1976_4.pdf Signalposten 4/1976], s. 266-267.</ref>
Historie Foreninger Organisationer